###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2016. június 23-án** megtartottüléséről(**2016/X. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Pánti Ildikó, Andrási András, Dr. Kovács László képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Sipos Mariann gazdálkodási csoportvezető, Nagyné Major Mária civil kapcsolatok ügyintézője, Szabóné Fábián Éva humánpolitikai ügyintéző, Dr. Nagy Molnár Miklós a Györffy István Nagykun Múzeum igazgatója, Csiziné Őrlős Katalin KTKT Gyermekek Átmeneti Otthona mb. intézményvezetője, Elek Eszter "Karcag Testvérvárosaiért" Közalapítvány elnöke, Dr. Temesváry Tamás a "Karcagért" Közalapítvány elnöke, Kurucz István IPOSZ elnöke, Szabó Csaba és Kálmánné Nagy Mária a TRV Zrt. képviselői, Daróczi Erzsébet újságíró, Karcag TV, Donkó Gábor informatikus, Szabóné Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:** Gyurcsek János alpolgármester, Szepesi Tibor, Nagy János képviselők, Kovács Szilvia alpolgármester

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy a 11 képviselőből megjelent 8 fő, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendeket, azzal a változtatással, hogy az alábbi napirendi pont kerüljön felvételre.

|  |  |
| --- | --- |
| **23. pótnapirendi pont:** | Javaslat a Karcag, Kórház u. 10. szám alatti, 86 m2 alapterületű nem lakás céljára szolgáló helyiség Dobák Csilla részére történő bérbeadására  Előadó: Dobos László polgármester |

Aki a pótnapirendi pont felvételével egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a teljes napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Karcag Városi Önkormányzat 2016. évi költségvetéséről szóló 1/2016. (II.16.) önkormányzati rendelet módosítására | Dobos László polgármester |
| 1. Javaslat a „Nagykunságért” díj alapításáról szóló 20/1996. (V.29.) önkormányzati rendelet módosítására   . | Rózsa Sándor jegyző |
| 1. Javaslat az építészeti örökség és a táji‑ természeti értékek helyi védelméről szóló rendelet‑tervezetre | Rózsa Sándor jegyző |
| 1. Tájékoztató a Karcagi Ipari Park Kft. 2015. évi tevékenységéről, valamint a rövid- és hosszú távú fejlesztési elképzeléseiről | Varga Nándor ügyvezető |
| 1. Tájékoztató a Karcag Városi Önkormányzat Képviselő-testülete által létrehozott alapítványok, illetve közalapítványok tevékenységéről | Dobos László polgármester  Kuratóriumok elnökei |
| 1. Tájékoztató a Karcagi Többcélú Kistérségi Társulás Gyermekek Átmeneti Otthonának működéséről | Csiziné Őrlős Katalin intézményvezető |
| 1. Tájékoztató a 2015. évi Karcagon nyújtott víziközmű-szolgáltatással kapcsolatos észrevételekről, valamint az elmúlt időszak üzemeltetési, működtetési és karbantartási tapasztalatairól | Szabó Péter üzemigazgató |
| 1. Javaslat a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosítására | Dobos László polgármester |
| 1. Javaslat Karcag város helyi autóbusz-közlekedési közszolgáltatás 2016. évi támogatására | Dobos László polgármester |
| 1. Javaslat Dobos László polgármester jubileumi jutalmának kifizetésére | Karcagi-Nagy Zoltán Pénzügyi, Fejlesztési és Mezőgazdasági Bizottság elnöke |
| 1. Javaslat a zöld város kialakítására kiírt pályázaton való részvételre | Dobos László polgármester |
| 1. Javaslat az önkormányzati épületek energetikai korszerűsítésére kiírt pályázaton való részvételre | Dobos László polgármester |
| 1. Javaslat a kulturális és közösségi terek infrastrukturális fejlesztése és helyi közösségszervezés pályázaton való részvételre | Dobos László polgármester |
| 1. Javaslat a helyi foglalkoztatási paktum létrehozására vonatkozó konzorciumi együttműködésre | Dobos László polgármester |
| 1. Javaslat a Karcagi Többcélú Kistérségi Társulás Idősek Otthona és Háziorvosi Intézmény Széchenyi sugárút 27. sz. alatti telephelyén nyílászárók cseréjének támogatására | Dobos László polgármester |
| 1. Javaslat a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Hunor Hungarian Biofactory Kft. részére történő bérbeadására | Dobos László polgármester |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Czap Enikő aljegyző  Dr. Bukács Annamária irodavezető |
| 1. Javaslat a Karcag Városi Önkormányzat Polgármesterének 99-4/2016. számú határozata ellen Rekiczki Gusztávné, Karcag, Széchenyi sgt. 59. szám alatti lakos által benyújtott fellebbezés elbírálására | Dobos László polgármester |
| 1. Javaslat a Karcag, Kisújszállási út 306. szám alatt lévő 65 m2 alapterületű önkormányzati bérlakás Sipos László Gergely részére történő bérbeadására | Dobos László polgármester |
| 1. Javaslat a Karcag, Kálvin utca 1. 1. em. 2. szám alatti önkormányzati bérlakás Dr. Kovács Tibor részére történő bérbeadására | Dobos László polgármester |
| 1. Javaslat a Karcag, Északi utca 37. szám alatti önkormányzati bérlakás Botos Julianna Heléna részére történő bérbeadására | Dobos László polgármester |
| 1. Javaslat a Karcag, Szent István sugárút 1-5. 1. em. 12. szám alatti önkormányzati bérlakás Czina Andrea részére történő bérbeadására | Dobos László polgármester |
| 1. Javaslat a Karcag, Kórház u. 10. szám alatti, 86 m2 alapterületű nem lakás céljára szolgáló helyiség Dobák Csilla részére történő bérbeadására | Dobos László polgármester |

Szavazásra tette fel a teljes napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**172/2016. (VI.23.) „kt.” sz. h a t á r o z a t**

**a Karcag Városi Önkormányzat Képviselő-testülete 2016. június 23-ai ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Javasolta, hogy az **18-től 23-ig, terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – zárt ülés keretében tárgyalja meg a képviselő‑testület.

Aki ezzel egyetért, kézfeltartással jelezze.

**A képviselő-testület döntése:** 8 igen szavazat, nemleges szavazat, tartózkodás nem volt.

**173/2016. (VI.23.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **18-tól 23-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Felkérte **Rózsa Sándor jegyző urat** a köszöntések ismertetésére.

**Rózsa Sándor jegyző:** Tisztelettel köszöntötte **Paksi Lajosnét, a Kádas György Iskola Karcagi Tagintézményének gyógypedagógusát,** akinek Pedagógusnap alkalmából Balogh Zoltán miniszter úr, – a gyermekek harmonikus személyiségformálása érdekében végzett kiemelkedő szakmai munkája elismeréseként – **Németh László‑díjat** adományozott.

Az elismeréshez az önkormányzat nevében gratulált, nyugdíjas éveihez, hasznos időtöltést, jó erőt és egészséget, kívánt.

Felkérte, hogy legyen szíves kifáradni és polgármester úrtól a virágcsokrot átvenni!

***– Paksi Lajosné köszöntése, virágcsokor átadása –***

**Rózsa Sándor jegyző:** Köszöntötte továbbá **Kecsmár Lászlónét, a Karcagi Nagykun Református Általános Iskola pedagógusát**, aki Pedagógusnap alkalmából, Mezőtúron az Egyházmegyei Közgyűlésen, – kiemelkedő pedagógiai munkájának elismeréseként – **Református Nagykunságért Pedagógiai Díjban** részesült**.**

Kitüntetéséhez a Karcag Városi Önkormányzat nevében gratulált, további eredményes munkát és jó egészséget kívánt.

Felkérte, hogy legyen szíves kifáradni és polgármester úrtól a virágcsokrot átvenni!

***– Kecsmár Lászlóné köszöntése, virágcsokor átadása –***

**Rózsa Sándor jegyző:** Szeretettel köszöntötte **Tóthné Szucsáki Hajnal Ildikót, a Karcagi Nagykun Református Általános Iskola pedagógusát,** akiPedagógusnap alkalmából, áldozatos munkájának elismeréseként, a tehetséggondozás területén nyújtott kiemelkedő teljesítményéért, **Pro Talento díjban** részesült.

A rangos elismeréshez az önkormányzat nevében gratulált, munkájához további szép sikereket, eredményeket kívánt.

Felkérte, hogy legyen szíves kifáradni és polgármester úrtól a virágcsokrot átvenni!

***– Tóthné Szucsáki Hajnal Ildikó* *köszöntése, virágcsokor átadása –***

**Rózsa Sándor jegyző:** Tisztelettel és megbecsüléssel köszöntötte **Rideg István tanár urat, a Gábor Áron Gimnázium Egészségügyi Szakközépiskola és Kollégium nyugalmazott középiskolai tanárát,** akinek Pedagógusnap alkalmából Balogh Zoltán miniszter úr, – kiemelkedő oktatási-nevelési munkájáért, valamint a pedagógiai gyakorlatot segítő kimagasló tudományos tevékenysége elismeréseként – **Apáczai Csere János-díjat** adományozott.

A kitüntetéshez az önkormányzat nevében gratulált, nyugdíjas éveihez, további hasznos időtöltést, szellemi aktivitást, **és családi életében nagyon sok boldogságot kívánt.**

Felkérte, hogy legyen szíves kifáradni és az ajándékot polgármester úrtól átvenni!

***– Rideg István köszöntése, ajándék átadása –***

**Rózsa Sándor jegyző:** Köszöntötte továbbá **a Jász-Nagykun-Szolnok Megyei Katasztrófavédelemi Igazgatóság karcagi dolgozóit, akik Túrkevén, a Megyei Tűzoltónapon, kiemelkedő szakmai munkájukért elismerésben** részesültek.

Elismerésükhöz az önkormányzat nevében gratulált, munkájához további szép sikereket, eredményeket kívánt.

Felkérte, hogy nevük elhangzása után szíveskedjenek kifáradni és az ajándékot polgármester úrtól átvenni!

***– Tóth Gábor* *tűzoltó főtörzsőrmester*** *köszöntése, ajándék átadása* ***–***

***– Erdei Attila* *tűzoltó főtörzsőrmester*** *köszöntése, ajándék átadása –*

***– Halasi András* *tűzoltó törzsőrmester*** *köszöntése, ajándék átadása –*

**Dobos László polgármester:** Megköszönte jegyző úr közreműködését és kérte, hogy a továbbiakban a két testületi ülés között történt **fontosabb események**ről is adjon tájékoztatást.

**Rózsa Sándor jegyző:**

* **"Május 27-én** a Tiszamenti Regionális Vízművek Zrt. közgyűlésén Gyurcsek János alpolgármester képviselte az önkormányzatot.
* **Május 28-án** a Déryné Kulturális Központ által szervezett Családi és Gyermeknap, Sportnap programjain vehettek részt az érdeklődők a Liget úti Sportpályán. A Szülői labdarúgó torna mérkőzésein, élő amőba és kapitánylabda bajnokságon, népi ételek főzőversenyén indulhattak az osztályközösségek. Ide várták a nagykun települések középiskolás csapatait is a III. Nagykun Diák Birkapörköltfőző Versenyre. Volt kézműves foglalkozás, gépjármű-bemutató, légvár és könyvbemutatóval egybekötött interaktív gyermekműsor is.

A rendezvényen részt vettek Pánti Ildikó, Nagyné László Erzsébet, Szepesi Tibor és Molnár Pál képviselők, valamint Dobos László polgármester.

* **Május 28-án** a Bácskossuthfalva fennállásának 230. évfordulója alkalmából rendezett ünnepségen Kovács Szilvia alpolgármester és Karcagi Nagy Zoltán képviselő voltak jelen Karcag város képviseletében.
* **Május 28-án és 29-én** Országos Asztalitenisz Felnőtt Ranglista Versenyt rendeztek a Városi Sportcsarnokban.
* **Május 29-én** a „Világ Királynője Engesztelő Mozgalom” éves közgyűlésén, Budapesten Pánti Ildikó képviselte Karcag Város Önkormányzatát.
* **Június 1-jén** tartották a XIII. Országos Patikanap megyei megnyitóját a Betánia Gyógyszertárban. Az önkormányzat részéről Nagyné László Erzsébet mondott köszöntőt, és Pánti Ildikó képviselő volt jelen.
* **Június 3-án** a Nemzeti Összetartozás Napja alkalmából megemlékezést tartottunk az Országzászlónál. Emlékező beszédet mondott: Zachariás István, a Kassa Megyei Önkormányzat alelnöke, a műsorban közreműködött Horváthné Pandur Tünde és Lór-Kerekes Ágnes. A városvezetést Pánti Ildikó, Szepesi Tibor és Dobos László polgármester képviselték.
* **Június 4-én** rendezték meg a Városi Sportcsarnokban a Pingvin Kupa zárófordulóját.
* **Június 5-én** Esztergomban, a Dzsámi Múzeumban, a Györfi család kiállításának megnyitóján Pánti Ildikó képviselő asszony vett részt.
* **Június 10-én** a Karcag Városi Cigány Kisebbségi Önkormányzat roma gyermek szépségversenyt rendezett az Ifjúsági Házban. Városunk önkormányzatát Karcagi Nagy Zoltán képviselte.
* **Június 11-én** a XII. Roma Fesztivál Egészségnap rendezvényén Pánti Ildikó és Nagyné Erzsébet képviselő asszony volt jelen.
* **Június 11-én** búcsúztak iskolájuktól a Karcagi Nagykun Református Általános Iskola 8. osztályos tanulói. Az eseményen Nagyné László Erzsébet képviselő vett részt.
* **Június 11-én** a Karcagi Szimfonikus Zenekar, és az Egyesített Vegyeskar neves szólisták közreműködésével mutatta be Pietro Mascagni: Parasztbecsület című operáját a Déryné Kulturális Központban. Vezényelt: Daru Andrea. A rendezvényen részt vettek Pánti Ildikó és Szepesi Tibor képviselők, Kovács Szilvia alpolgármester és Dobos Lászlópolgármester.
* **Június 11-én,** Tiszaörsön került megrendezésre a „Startoljunk el kézen fogva” elnevezésű közfoglalkoztatói nap és verseny, ahol a karcagi Városgondnokság közfoglalkoztatottjaiból álló csapat II. helyezést ért el. A szép teljesítményhez ezúton is szívből gratulálunk!
* **Június 15-én** tartotta ballagási ünnepségét a Kádas György Óvoda, Általános Iskola,  
  Szakiskola, Egységes Gyógypedagógiai Módszertani Intézmény és Kollégium. Az ünnepségen Pánti Ildikó képviselő volt jelen.
* **Június 16-án** tartotta tanévzáró ünnepségét az Erkel Ferenc Művészeti Iskola.
* **Június 17-én** a Györffy István Nagykun Múzeumbankiállítás nyílt Szűcs Judit, a Népművészet Ifjú Mestere munkáiból.
* **Június 17-én** búcsúztak iskolájuktól az Arany János és a Szent Pál Marista Általános Iskola végzős diákjai. Az ünnepségeken Pánti Ildikó képviselő asszony volt jelen a városvezetésből.
* **Június 18-án** a Györffy István Katolikus Általános Iskola ballagási ünnepségén Pánti Ildikó, a Kiskulcsosi Általános Iskolában Szepesi Tibor képviselte városunk önkormányzatát.
* **Június 19-én** tartották a Nagykun Református Gimnázium tanévzáró ünnepségét. A rendezvényen részt vett és a Jó tanuló, jó sportoló díjat átadta Pánti Ildikó képviselő asszony.
* **Június 19-én** roma labdarúgó tornát tartottak a Kiskulcsosi Általános Iskolában. Az önkormányzat részéről jelen volt Szepesi Tibor képviselő.
* **Június 21-én** tartottáka Györffy István Katolikus Általános Iskola tanévzáró ünnepségét, ahol Dobos Lászlópolgármester adta át Bereczkiné Nagy Erzsébet pedagógus részére a Karcag Város Kultúrájáért díjat, valamint Vajó Gergely tanuló részére a Jó tanuló, jó sportoló díjat. Karcag város önkormányzatát Pánti Ildikó, Molnár Pál és Karcagi Nagy Zoltán képviselték.
* **Június 22**-én rendezték meg a Kováts Mihály Általános Iskola évzáró ünnepségét. Az iskola tanulója Czinege Tamás részére a „Jó tanuló, jó sportoló” díjat Kovács Szilvia alpolgármester adta át.
* **Június 23-án** rendezte mega Madarász Imre Egyesített Óvoda tanévzáró értekezletét és pedagógusnapi ünnepségét. A rendezvényen a Karcag Város Kultúrájáért díjat Dobos László polgármester adta át Romhányi Sándorné óvodapedagógus részére. Az önkormányzat részéről jelen volt még Pánti Ildikó képviselő asszony."

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**174/2016. (VI.23.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:**Bejelentette, hogy a szabadságolási tervtől eltért, a két ülés között eltelt időszakban, a kidolgozott tervtől eltérően, szabadságot nem vett ki.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

További napirend előtti kérdés nem hangzott el.

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a Karcag Városi Önkormányzat 2016. évi költségvetéséről szóló 1/2016. (II.16.) önkormányzati rendelet módosítására |

**Dobos László polgármester:** A módosítás testületi döntéseket, testületi támogatásokat, előirányzatosításokat és különböző átcsoportosításokat tartalmaz. A módosító javaslat összességében 432 millió 923 ezer Ft bevételi és kiadási előirányzat növekedést tartalmaz. A bizottság támogatta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 7 igen, 1 nem szavazat. Tartózkodás nem volt.

Karcag Városi Önkormányzat Képviselő-testületének

**13/2016. (VI.24.) önkormányzati rendelete**

**a Karcag Városi Önkormányzat 2016. évi költségvetéséről szóló 1/2016. (II.16.) önkormányzati rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) és f) pontjában, az államháztartásról szóló 2011. évi CXCV. törvény 23-24. §-ában meghatározott jogalkotói jogkörében, a Magyarország gazdasági stabilitásáról szóló 2011. évi CXCIV. törvény 10. §, és 10/A-E. §-aiban, a Magyarország helyi önkormányzatokról szóló 2011. évi CLXXXIX. törvény 42. § 1. pontjában, és a Magyarország 2016. évi központi költségvetéséről szóló 2015. évi C. törvényben meghatározott feladatkörében eljárva az alábbi rendeletet alkotja:

**1**. § A Karcag Városi Önkormányzat 2016. évi költségvetéséről szóló 1/2016. (II.16.) önkormányzati rendeletének (a továbbiakban: R.) 3. § (1)-(2) bekezdése helyébe a következő rendelkezés lép:

„(1) A Képviselő-testület az Önkormányzat 2016. évi költségvetése – a (2) bekezdésében meghatározott finanszírozási műveletek nélküli – bevételi főösszegét 2.881.342 ezer Ft-ban, a kiadási főösszegét pedig 3.243.879 ezer Ft-ban határozza meg a hiány összege 362.537 ezer Ft.

(2) A 2016. évi költségvetés egyensúlya az alábbi finanszírozási műveletekkel:

2016. évre vonatkozóan a hiány működési belső finanszírozására szolgáló bevétel 329.857 ezer Ft,a fejlesztés belső finanszírozására szolgáló bevétel 82.615 ezer Ft, finanszírozási bevétel összesen 412.472 ezer Ft, a finanszírozási kiadás 49.935 ezer Ft.”

# 2. § A R. 9. § a) pontja hatályát veszti.

**3. §** (1) Ez a rendelet a kihirdetést követő napon lép hatályba és az azt követő napon hatályát veszti.

(2) E rendelet rendelkezéseit az előirányzatok vonatkozásában 2016. január 01. napjától kell alkalmazni.

K a r c a g, 2016. június 17.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

A törvényi előírások alapján Önkormányzatunknak lehetősége van a 2016. évre szóló költségvetési rendelet módosítására. A rendelet-tervezet tartalmazza a Képviselő-testületi döntéseket, az Önkormányzat irányítása alá tartozó költségvetési szervek által beadott előirányzatok közötti átcsoportosítási kérelmeket, a központi költségvetésből időközben lebontott támogatásokat, hozzájárulásokat, valamint az egyes feladatokhoz az átvett pénzeszközök előirányzatosítását.

**RÉSZLETES INDOKOLÁS**

1. **§-hoz**

A bevételi főösszeg és a kiadási főösszeg változásáról rendelkezik.

**2. §-hoz**

Az általános tartalék első félévre vonatkozó felhasználhatósági arányának törléséről rendelkezik.

**3. §-hoz**

A rendelet hatályba lépéséről rendelkezik.

**13/2016. (VI.24.) önkormányzati rendelet melléklete e jegyzőkönyvhöz mellékletként csatolva**

|  |  |
| --- | --- |
| **2. napirendi pont:** | Javaslat a „Nagykunságért” díj alapításáról szóló 20/1996. (V.29.) önkormányzati rendelet módosítására  . |

**Dobos László polgármester:** Törvényességi észrevételt orvosolva a bizottság szót, tanácskozó testületre szükséges módosítani.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének   
14/2016. (VI.24.) önkormányzati rendelete

**a „Nagykunságért” díj alapításáról szóló 20/1996.(V.29.) önkormányzati rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) és i) pontjaiban, a Magyarország címerének és zászlajának használatáról, valamint állami kitüntetéseirőlszóló2011. évi CCII. törvény 24. § (9) bekezdésében meghatározott jogalkotói hatáskörében, valamint az Alaptörvény 32. cikk (2) bekezdésében, a Magyarország helyi önkormányzatairól szóló 2011. évi CLXXXIX. törvény 42. § 3.pontjában, a Magyarország címerének és zászlajának használatáról, valamint állami kitüntetéseirőlszóló2011. évi CCII. törvény 22. § (1) bekezdés d) pontjában meghatározott feladatkörében eljárva az alábbi rendeletet alkotja:

**1.§** A „Nagykunságért” díj alapításáról szóló 20/1996.(V.29.) önkormányzati rendelet(továbbiakban: Rendelet) 2. § (2) bekezdésében a

„bíráló bizottság elnöke” szövegrész helyébe az alábbi szövegrész lép:

„települések polgármestereiből álló tanácsadó testület választott elnöke”

**2. §** A Rendelet 4. § (1) bekezdése helyébe a következő bekezdés lép:

„4. § (1) A társuló települések polgármestereiből álló tanácsadó testület legkésőbb minden év június 30-ig javaslatot tesz a díjra érdemes személyre, amely alapján a díj odaítéléséről minden év július 31-ig a Karcag Városi Önkormányzat Képviselő-testülete dönt.”

**3.§** A Rendelet 4. § (2) bekezdésében a

„bizottság vezetője”szövegrész helyébe az alábbi szövegrész lép:

„tanácsadó testület elnöke”

**4.§** A Rendelet 4. § (3) bekezdése helyébe a következő bekezdés lép:

„4. § (3) A tanácsadó testület ügyviteli teendőinek ellátásáról a Karcagi Polgármesteri Hivatal Jegyzői Irodája gondoskodik és a díjazottakról nyilvántartást vezet.”

**5. §** A Rendelet 4. § (5) bekezdésében a

„bíráló bizottság elnöke” szövegrész helyébe az alábbi szövegrész lép:

„tanácsadó testület által felhatalmazott személy”

**6.§** A Rendelet 5. § (2) bekezdésében a

„bizottság”szövegrész helyébe az alábbi szövegrész lép:

„tanácsadó testület”

**7. §** Ez a rendelet a kihirdetését követő napon lép hatályba és az azt követő napon hatályát veszti.

Karcag, 2016. június 8.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

A Jász-Nagykun-Szolnok Megyei Kormányhivatal Építésügyi, Hatósági, Oktatási és Törvényességi Felügyeleti Főosztály Törvényességi Felügyeleti Osztálya (továbbiakban: Kormányhivatal) a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (3) bekezdés b) pontjában foglalt törvényességi felügyeleti jogkörében eljárva megállapította, hogy a Karcag Városi Önkormányzat Képviselő-testületének a „Nagykunságért" díj alapításáról szóló 20/1996. (V.29.) rendelete (továbbiakban: Rendelet) jogszabálysértő.

A Rendelet az alábbiak miatt bizonyult jogszabálysértőnek:

A Rendelet 4. § (1) bekezdése szerint „a javaslatok elbírálásáról a díjat alapító települések polgármestereiből álló bizottság dönt minden év június 30-ig."

Az Mötv. 41. § (2) bekezdése alapján az önkormányzati feladatok ellátását a képviselő-testület és szervei biztosítják. A képviselő-testület szervei: a polgármester, a főpolgármester, a megyei közgyűlés elnöke, a képviselő-testület bizottságai, a részönkormányzat testülete, a polgármesteri hivatal, a megyei önkormányzati hivatal, a közös önkormányzati hivatal, a jegyző, továbbá a társulás. Az Mötv. 41. § (3) bekezdése szerint önkormányzati döntést a képviselő-testület, a helyi népszavazás, a képviselő-testület felhatalmazása alapján a képviselő-testület bizottságai, a részönkormányzat testülete, a társulása, a polgármester, továbbá a jegyző hozhat.

Az Mötv. a képviselő-testület bizottságai vonatkozásában az 58. § (1) bekezdésében kimondja, hogy nem lehet a bizottság elnöke vagy tagja a polgármester.

Az a bizottság, amelynek a polgármester is tagja, fenti hivatkozásból adódóan nem lehet az Mötv. alapján létrehozott bizottság, tehát nem tekinthető a képviselő-testület szervének. Az Mötv. 41. § (4) bekezdése szerint a képviselő-testület hatásköreit a polgármesterre, a bizottságára, a részönkormányzat testületére, a jegyzőre, a társulására ruházhatja át, valamint a (3) bekezdése szerint önkormányzati döntést települések polgármestereiből álló bizottság nem hozhat.

**Az Mötv. 134. § (1) bekezdése alapján a Kormányhivatal felhívta a Képviselő-testületet, hogy**2016. július 10-éig**tárgyalja meg a törvényességi felhívást és az intézkedéséről értesítse.**

**RÉSZLETES INDOKOLÁS**

**Az 1. §-hoz**

A díjjal együtt járó oklevél aláírójának személyéről rendelkezik.

**A 2-3. §-hoz**

A díjazott személyre vonatkozó javaslattételről és a díj odaítéléséről rendelkezik.

**A 4.§-hoz**

Meghatározza a díj átadásával járó ügyviteli feladatokat.

**Az 5.§-hoz**

Meghatározza a díj átadásának körülményeit.

**A 6. §-hoz**

A díj visszavonásáról rendelkezik.

**A 7.§-hoz**

A rendelet hatályba lépéséről és hatályon kívül helyezéséről rendel

|  |  |
| --- | --- |
| **3. napirendi pont:** | Javaslat az építészeti örökség és a táji-természeti értékek helyi védelméről szóló rendelet‑tervezetre |

**Dobos László polgármester:** A Városháza és a Déryné épületéről van szó, a védelem alá helyezés a cél. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének**

**15/2016. (VI.24.) önkormányzati rendelete**

**az építészeti örökség és a táji-természeti értékek helyi védelméről**

A Karcag Városi Önkormányzat Képviselő-testülete az Alaptörvény 32. cikk (1) bekezdés a) pontjában, az épített környezet alakításáról és védelméről szóló 1997. évi LXXVIII. törvény 57. § (3) bekezdésében és 62. § (6) bekezdés 1. pontjában, valamint az építészeti örökség helyi védelmének szakmai szabályairól szóló 66/1999. (VIII.13.) FVM rendelet 4. §-ban foglalt jogkörében eljárva, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 7. pontjában meghatározott feladatkörében eljárva a következő rendeletet alkotja:

***A rendelet hatálya***

**1. §** A rendelet hatálya Karcag város közigazgatási területén mindazon építészeti létesítményre kiterjed, amit Karcag Városi Önkormányzat (a továbbiakban: Önkormányzat) a környezete értékeként védetté nyilvánít és amely külön jogszabály alapján nem áll védelem alatt.

2. § A rendelet célja különösen:

a) különleges oltalmat igénylő, építészeti, építészettörténeti, várostörténeti szempontból védelemre érdemes épületek, épületegyüttesek, épített környezetek, körének számbavétele és meghatározása, nyilvántartása, dokumentálása és a közvéleménnyel történő megismertetése.

b) a védett értékek károsodásának megelőzése, elhárítása, illetve az eddig bekövetkezett károsodás csökkentése vagy megszüntetése, illetve fasorok esetén a hiányzó egyedek pótlása, megőrzése, tervszerű fenntartása.

3. § E rendelet alkalmazásában:

(1) Helyi védelem: az építészeti örökség helyi védelmének szakmai szabályairól szóló rendeletben meghatározott fogalom

(2) Értékvizsgálati dokumentáció: a régészeti örökséggel és a műemléki értékkel kapcsolatos szakértői tevékenységről szóló rendeletben meghatározott dokumentáció

***Értékvédelem fajtái***

**4. §** (1) A helyi építészeti védelem a Város közigazgatási területének egészére vagy összefüggő részére, valamint egyes építményekre ill. azok részleteire terjedhet ki.

(2) A területi jellegű védelem típusai (övezetek):

– É1 típus: utcaképi védelem: az érintett területen lévő építmények közterületről látható homlokzataira terjed ki. Az ezen épületrészeket érintő építési munkálatok során hagyományos formákat, anyagokat és színeket kell alkalmazni.

– É2 típus: településszerkezeti védelem: kiterjed az utcahálózatra, a telekszerkezetre, a beépítési módra, a kialakult építési vonalra és a jelentősebb zöldterületekre.

– É3 típus: településképi védelem: kiterjed a külső és belső településképre, utcaképre

– É4 típus: településkarakter védelme: kiterjed a védett városrész településszerkezeti és a településképi elemeire, formáira, anyagaira, színvilágára. E védelem alá eső területen megőrzendő a településkép ill. az egyes épületek arányrendszere.

– É5 típus: műemléki védelem alatt álló terület ill. építmény környezetének védelme kiterjed a védett építmény telkével közvetlenül szomszédos földrészletek közül azokra, amelyeket a Településrendezési Terv kijelöl. A védelem a környezet településképi elemeire vonatkozik. Műemléki védelem alatt álló terület ill. építmény környezete az a földrészlet, amelyre az É5 típusú védelem kiterjed.

(3) Az egyedi jellegű védelem típusai:

– É6 típus: építmény, építmény – részlet védelme,

– É7 típus: műalkotás (szobor, utcabútor) védelme.

(4) A helyi építészeti védelem alá vont létesítményeket az 1. számú melléklet tartalmazza.

**5. §** (1) A helyi táji- természeti védelem a Város közigazgatási területének egészére vagy összefüggő részére, valamint egyes objektumokra terjedhet ki.

(2) A területi jellegű védelem típusai (övezetek):

- T1 típus: helyi természetvédelmi területen fenn kell tartani az arra jellemző növény– és állatvilágot, ökoszisztémát, jellegzetes domborzati elemeket.

– T2 típus: helyi tájvédelmi területen fenn kell tartani a domborzati jellegzetességeket.

(3) Az egyedi jellegű védelem típusai:

– T3 típus: helyi természeti érték,

– T4 típus: helyi tájérték.

(4) A helyi táji-természeti védelem alá vont érékeket a 2. számú melléklet tartalmazza.

***Általános rendelkezések***

**6. §** (1) A helyi védelem alá helyezést bárki írásban kezdeményezheti a Polgármesternél.

(2) A kezdeményezésnek tartalmaznia kell:

* a) a kezdeményező nevét/megnevezését
* b) a védendő érték megnevezését, szükség esetén körülhatárolását
* c) a pontos hely megjelölését, 1:1000 helyszínrajzát
* d) a védendő érték rövid dokumentálását
* e) fotódokumentációt
* f) a kezdeményezés rövid szakmai indokolását
* g) értékvizsgálati dokumentációt

(3) A helyi védelem alá helyezésről szóló javaslatot meg kell küldeni:

a) a tulajdonosnak (amennyiben nem azonos a kezdeményezővel)

b) főépítésznek

c) amennyiben utat vagy közműlétesítményt érint, azok tulajdonosának vagy kezelőjének

(4) A táji- természeti védelem alá vonás esetén a vonatkozó hatályos jogszabályok alapján le kell folytatni az előzetes véleményezést, egyeztetést az illetékes szakhatóságokkal.

(5) A helyi védelem alá helyezésről az elkészített értékvizsgálat és a Polgármester javaslata alapján a Képviselő-testület dönt.

**7. §** (1) A helyi védelem megszüntetésére vonatkozó kezdeményezést, amely tartalmazza legalább az építészeti és tartószerkezeti szakvéleményt, az építmény rajzát, fotódokumentációját, a természeti érték leírását, megnevezését, helyszínrajzát, (állapotrögzítő dokumentáció), a megszüntetés részletes indokát a Polgármesterhez írásban kell benyújtani.

(2) A helyi védelem megszüntetését a tulajdonos, vagy a Képviselő-testület tagja kezdeményezheti.

(3) A helyi védelem megszüntetésére vonatkozó javaslatot meg kell küldeni:

a) a tulajdonosnak (amennyiben nem azonos a kezdeményezővel)

b) főépítésznek

c) amennyiben utat vagy közműlétesítményt érint, azok tulajdonosának vagy kezelőjének

(4) A védettség megszüntetéséről a főépítész szakvéleménye alapján lehet dönteni.

**8. §** A településfejlesztés során a településrendezési terv(ek) elkészítésekor a helyi védelem követelményeit az épített környezet egészének alakítása és védelme, a műemlékvédelem és az arányos városfejlesztés érdekében e rendelet célkitűzésével összhangban kell érvényesíteni.

9. § A védett utcaképi értékben szereplő épületek önmagukban nem jelentenek védendő, magas minőségű értékeket, de az utcaképben fontos szerepük van. Csak az utcai beépítési mód, az épület utcai tömege és az épület utcai építészeti kialakítása (karaktere) védett. Ennek értelmében az elbontott utcai épületek, épületrészek helyén csak a jelenlegivel azonos beépítésű, utcai épülettömegű és építészeti kialakítású új épület építhető.

10. § A földalapú falszerkezettel bíró (vertfal, vályog, rakott fal stb.), jelen állapotukban műszakilag, tartószerkezetét tekintve javíthatatlan, életveszélyes vagy leomlott épületeket, épületrészeket oly módon kell helyreállítani, újjáépíteni (újra felépíteni), hogy a védelemre okot adó utcai, utcaképi részek az eredeti állapottal, megjelenéssel azonos megjelenést adják vissza.

11. § Az újjáépítésnél, újraépítésnél jellemzően vissza kell építeni az utcai épülettömeget és tetőformát, az építészeti tagozatokat és díszítéseket, a nyílászárókat az eredeti anyag­használat és osztásrendszer szerint.

12. § A helyi védett területen, védett településkarakteren belül a nem védett épületeken, ingatlanokon végzett építési tevékenységet a védett karakterhez illeszkedően kell megvalósítani.

13. § A védett településkarakter területén az új épületek utcai homlokzata, épülettömege, arányrendszere (beleértve a tetőn megjelenő ablakokat és tetőfelépítményeket) a védett utcakép, épületsor építészeti arculatához kell, hogy illeszkedjen.

14. § A helyi védelem alá vont értékeket- a tulajdonos hozzájárulása esetén- védettségre utaló feliratú táblával lehet ellátni.

15. § A helyi védelem alá helyezés, illetve annak megszüntetése tényét az ingatlan nyilvántartásba a kezdeményező költségének terhére be kell jegyeztetni. A bejegyzés esetleges elmaradása a védettség hatályát nem érinti.

16. § A védett természeti értékek védelme érdekében végzendő munkálatok, melyet a tulajdonosnak kell elvégeznie:

a) a fellépő növényi és állati kártevők elleni megelőző védelem biztosítása

b) száraz ágrészek gondos időbeni eltávolítása, fasebkezelés

c) meglévő növőtér- és lombkoronának megfelelő terület- állandó gyommentességének biztosítása

d) a védett természeti értékek termőterülete védőövezetnek tekintendő. A védőövezet a törzs és a lombkorona széle által meghatározott terület függőleges vetülete körben 2 méterrel megnövelve, a védőövezet cserjékre is vonatkozik

e) a védőövezeten belül a talajt tilos burkolattal ellátni, amennyiben a védőövezeten belül már létezik burkolat, a védőövezet annak felújításakor kerül betartásra

f) a védett fasorban lévő faegyed szükségessé vált kivágása után a pótlást a következő ültetési időszakban kell elvégezni a fasorral azonos fajú egyeddel

***Nyilvántartás***

**17. §** (1) A helyi védelem alatt álló értékekről az építészeti örökség helyi védelmének szakmai szabályairól szóló rendeletben meghatározottak szerint nyilvántartást kell vezetni.

(2) A nyilvántartást a főépítész vezeti.

***Fenntartás***

**18. §** (1) A helyi védelem alatt álló értéknek a védelem céljának megfelelő folyamatos karbantartásáról, rendeltetésének megfelelő használatáról, illetve állagmegóvásáról –különösen a jókarbantartás, a homlokzati elemek védelme, egységes megjelenés biztosítása, rendeltetésének megfelelő funkció biztosítása- a tulajdonos köteles gondoskodni.

(2) A tulajdonos kötelezettsége kiterjed a védelem alá helyezett érték minden alkotó elemére és részletére, függetlenül attól, hogy azok a rendeltetésszerű használathoz szükségesek-e, vagy sem.

(3) A használat és a fenntartás a helyi védelem alá helyezett érték anyagi és eszmei értékét nem veszélyeztetheti.

**19.§** (1) A helyi védettség alá tartozó értékek fenntartása, felújítása, ápolása fontos ügy, ezért a nem önkormányzati tulajdonú védett értékek költségeihez az önkormányzat éves költségvetésében pénzügyi alapot különíthet el, és az alapból támogatás igényelhető a védett értékkel kapcsolatos költségek támogatására.

(2) A támogatás elnyeréséhez kérelmet kell benyújtani, a kérelemnek az alábbiakat kell tartalmaznia:

a) a kérelmező adatait (név, cím, elérhetőség),

b) a védett érték azonosító adatait (nyilvántartás alapján),

c) a tervezett beavatkozás leírását, tervét,

d) a tervezett beavatkozás költségkalkulációját (épület, építmény estén költségvetést),

e) kért támogatás mértékét, összegét.

(3) A kérelmeket legkésőbb évente március 25.-ig kell benyújtani a Polgármesterhez.

(4) A támogatások odaítéléséről a Pénzügyi, Fejlesztési és Mezőgazdasági Bizottság javaslata alapján a Képviselő-testület dönt minden év május 1.-ig.

***Záró rendelkezések***

**20. §** E rendelet a kihirdetést követő napon lép hatályba, ezzel egyidejűleg hatályát veszti Karcag Városi Önkormányzat Képviselő- testületének a környezet, valamint a táji-természeti és művi értékek helyi védelméről szóló 37/2001. (X.26.) önkormányzati rendelet és az azt módosító 10/2006. (III.1.), 21/2006. (VIII.12.), 20/2007. (IV.27.), 22/2007. (VI.01.), 13/2010. (X.01.), 25/2011. (IX.30.), 26/20011. (X.19.) valamint a 7/2013. (II.28.) rendeletek.

K a r c a g, 2016. június 7.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

1. számú melléklet a **15/2016. (VI.24.) önkormányzati rendelethez**

(1) É6 típusú (építmény, építmény-részlet) védelem alá esnek az alábbi létesítmények:

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | Dózsa György út 2. szám alatti épület | 157 |
| 2. | Dózsa György út 4. szám alatti iskolaépület | 156 |
| 3. | Dózsa György út 51. lakóház | 1248 |
| 4. | Zádor u. 3-5. Általános Iskola főépülete | 955 |
| 5. | Püspökladányi út 14. Gyermekek Háza | 6954 |
| 6. | Kossuth tér 1. Polgármesteri Hivatal épülete | 7 |
| 7. | Kossuth tér 4. Diákotthon épülete | 153/2 |
| 8. | Kossuth tér 5. Bíróság épülete | 154 |
| 9. | Széchenyi István sgt. 2. Római Katolikus Templom | 6941 |
| 10. | Széchenyi István sgt. 2. Római Katolikus Plébánia épület | 6940/1 |
| 11. | Széchenyi István sgt. 4. Posta épülete | 3959 |
| 12. | Horváth Ferenc u. 1. Szociális Otthon épülete | 144 |
| 13. | Madarasi út 1. Középiskola főépülete | 47 |
| 14. | Bajcsy – Zsilinszky utca 2. Ipartestületi székház épülete | 6933 |
| 15. | Szabó József u. 1. Zeneiskola épülete | 4010 |
| 16. | Vasútállomás főépülete | 5378 |
| 17. | Kálvin u. 5. Általános Iskola főépülete | 20 |
| 18. | Táncsics Mihály krt. 19. Óvoda főépülete | 142/1 |
| 19. | Fürdő u. „Cédula – ház” épülete | 2861 |
| 20. | Ady Endre u. 8. lakóépület (volt óvoda) főépülete | 266 |
| 21. | Erkel Ferenc u. 29. lakóház | 3788 |
| 22. | Erzsébet u. 1. lakóház | 3533 |
| 23. | Dózsa György út 5-7. Déryné Művelődési Ház épülete | 166 |
| 24. | Virág u. 13. lakóház | 3686 |
| 25. | Névtelen utcában lévő gazdasági épület (istálló) | 4551/1 |
| 26. | Kisújszállási út Villamos u. kereszteződésében lévő, kisméretű, kerek épület, volt csörlőház | 4544 |
| 27. | Vasút u. 47/a. középület | 5875 |
| 28. | Kazinczy u. 8. lakóház | 6894 |
| 29. | Kisfaludy u. 5. lakóház | 3628 |
| 30. | Püspökladányi út 45. lakóház | 6860 |
| 31. | Damjanich u. 24. lakóház | 2043 |
| 32. | Püspökladányi út 16. lakóház | 6955 |
| 33 | Tőkés u. 25. lakóház | 1850 |
| 34. | Szabó József u. 6. sz. Öregek Napközi Otthona | 3986 |
| 35. | A volt „Rónai” malom épülete | 2933/2 |

(2) É7 típusú védelem (műalkotás védelme) alá esnek az alábbi létesítmények :

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | Tompa M. út Madách u. sarkán lévő kerekes kút | 6715 |
| 2. | Református Templom főbejárata előtt lévő téglaburkolat | 1 |
| 3. | Liget úton a Sportpálya pénztáráig vezető téglajárda | 2944, 2956 |
| 4. | Hideg úton lévő Temetőig vezető téglajárda | 2361/6 |
| 5. | Dózsa Gy. úton a Szőllős – Halom (Kálvária) nyugati kerítésénél lévő téglajárda | 1270 |
| 6. | A Szent István sugárút, Temető út kereszteződésétől induló, a Katolikus Temetőbe illetve a Zsidó Temetőbe vezető téglajárda |  |
| 7. | Temető út, Katolikus temetőben lévő feszület (beton talapzat, kő kereszt, bronz Krisztus szobor) | 526 |
| 8. | 4 – es számú főút mellett a határ csatornánál lévő, homokkő talapzatú, homokkő feszület | 02521 |
| 9. | külterületen a Kereszt út mentén álló, 1 m – es betongerendába erősített 4 m – es keményfa kereszt, bádogkrisztussal |  |

2. számú melléklet a 15/2016. (VI.24.) önkormányzati rendelethez

(1) T1 típusú védelem (helyi természetvédelmi terület) alá esik az alábbi terület:

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | DE ATC Karcagi Kutatóintézet parkja | 01098 |

(2) T3 típusú védelem (helyi természeti érték védelme) alá esik az alábbi természeti képződmény:

|  |  |  |
| --- | --- | --- |
| Sorszám | A létesítmény megnevezése | helyrajzi szám |
| 1. | a Déli temetőben táblával megjelölt törpemandulás cserje | 4807 |
| 2. | az Északi temetőben táblával megjelölt mezei szilfa | 2366 |
| 3. | a Szentannai Sámuel utcában található, az utca két oldalán húzódó gesztenye fasor | 4816/2 |

**ÁLTALÁNOS INDOKOLÁS**

Az Alaptörvény 32. cikk (3) bekezdése értelmében az önkormányzati rendelet más jogszabállyal nem lehet ellentétes.

Az Alaptörvény 32. cikk (1) bekezdés a) pontja értelmében a helyi önkormányzat a helyi közügyek intézése körében törvény keretei között rendeletet alkot.

A jogszabályszerkesztésről szóló 61/2009. (XII. 14.) IRM rendelet 55. § (1) bekezdése értelmében a bevezető részben a rendeletalkotásra felhatalmazást adó rendelkezés vagy az eredeti jogalkotói hatáskört megállapító rendelkezés után meg kell jelölni azt a feladatkört megállapító jogszabályi rendelkezést, amely alapján a jogszabályt kiadják.

A jogalkotásrólszóló 2010. évi CXXX. törvény 8. § (2) bekezdése értelmében nem lehet módosítani a jogszabály megjelölését, a rendelet bevezető részét, a hatályba lépett jogszabályi rendelkezés hatálybaléptető rendelkezését, valamint jogszabállyal – a fordítási hiba kivételével – a jogszabályban kihirdetett nemzetközi szerződés, a nemzetközi szerződéshez fűzött fenntartás, kifogás és nyilatkozat szövegét.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja értelmében a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen: kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.

A kulturális örökség védelméről szóló 2001. évi LXIV. törvény (továbbiakban: Örökség védelmi tv.) 3. § -a értelmében a kulturális örökség védelme érdekében a köz- és magáncélú fejlesztéseket - így különösen a terület- és településfejlesztés, terület- és településrendezés, környezet-, természet- és tájvédelem és az ezzel kapcsolatos beruházások tervezését - e védelemmel összhangban kell végezni.

Az Örökség védelmi tv. 4. § (1) bekezdése értelmében a kulturális örökség a nemzet egészének közös szellemi értékeit hordozza, ezért megóvása mindenkinek kötelessége. Tilos a kulturális örökség elemeinek veszélyeztetése, megrongálása, megsemmisítése, meghamisítása, hamisítása.

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 57. § (1)bekezdése értelmében az építészeti örökségnek azok az elemei, amelyek értékük alapján a 56. § szerint nem részesülnek országos egyedi műemléki védelemben, de a sajátos megjelenésüknél, jellegzetességüknél, településképi vagy településszerkezeti értéküknél fogva a térség, illetőleg a település szempontjából kiemelkedőek, hagyományt őriznek, az ott élt emberek és közösségek munkáját és kultúráját híven tükrözik, a helyi építészeti örökség részét képezik.

Az Étv. 57. § (2) bekezdése értelmében a helyi építészeti örökség értékeinek feltárása, számbavétele, védetté nyilvánítása, fenntartása, fejlesztése, őrzése, védelmének biztosítása a települési önkormányzat feladata. Az országos területi műemléki védelem az egyes ingatlanokon fennálló helyi egyedi védelem hatályát nem érinti.

Az Étv. 57. § (3) bekezdése értelmében a helyi védetté nyilvánításról vagy annak megszüntetéséről, továbbá a védettséggel összefüggő korlátozásokról és kötelezettségekről és támogatásokról a települési önkormányzat (a fővárosban a fővárosi és a kerületi önkormányzat is) rendeletben dönt.

Az építészeti örökség helyi védelmének szakmai szabályairól szóló 66/1999. (VIII. 13.) FVM rendelet (továbbiakban: FVM rendelet) 5. § (2) bekezdése értelmében a helyi védelem alá helyezésről szóló települési önkormányzati rendelet szakmai megalapozására a szabályozási terv (rendezési terv) értékvizsgálati munkarésze szolgál alapul. Az értékvizsgálatot – rendezési terv hiányában, vagy amennyiben a korábbi rendezési tervhez nem készült – a helyi védelem céljából el kell készíteni.

Az FVM rendelet 5. § (3) bekezdése értelmében az önkormányzat a területi és egyedi védelem alá helyezésről szóló rendeletében az adott területre és építményre vonatkozó építési követelményeket olyan részletességgel állapíthatja meg, hogy azok az építésügyi hatóság számára egyértelműek legyenek.

Az FVM rendelet 1. §-a értelmében: „(1) A rendelet hatálya az építészeti örökség mindazon elemére kiterjed, amely külön jogszabályok alapján nem áll védelem alatt, és amelyet a települési önkormányzat – a fővárosban a kerületi önkormányzat, valamint a fővárosi önkormányzat által közvetlenül igazgatott terület tekintetében a fővárosi önkormányzat – rendeletében helyi települési, táji, természeti, építészeti, néprajzi, képző- vagy iparművészeti, ipartörténeti, régészeti értékként védetté nyilvánít (a továbbiakban együtt: helyi védelem). (2) A helyi védelem célja a településnek és környezetének, valamint az ott található értékes építészeti, táji, valamint az épített környezettel összefüggő természeti elemek jellegzetességének, hagyományos megjelenésének megőrzése.”

Az FVM rendelet 4. §-a értelmében a települési önkormányzat – a fővárosban a kerületi önkormányzat, valamint a fővárosi önkormányzat által közvetlenül igazgatott terület tekintetében a fővárosi önkormányzat – az építészeti örökség helyi védelmének általános szabályai keretén belül – szabályozhatja a helyi területi és egyedi védelem alá helyezés, illetve a védelem megszüntetésének általános rendjét és feltételeit, a tulajdonosok előzetes tájékoztatási kötelezettségét, a helyrehozatali kötelezettség előírásának rendjét, annak teljesítéséhez nyújtandó önkormányzati támogatást, valamint a védett építmény rendeltetésszerű használatához szükséges mértéket meghaladó költségek megtérítését, a kedvezmények mértékét és módját, a reklám, hirdetőberendezés vagy más, az építményen vagy attól különállóan megjelenő berendezés vagy tárgy elhelyezésére, valamint a védett területekre és a védett építményekre vonatkozó tiltást, korlátozást, feltételeket.

Mindezek ismeretében a helyi értékek védetté nyilvánításáról új rendeletet kell alkotni.

**RÉSZLETES INDOKOLÁS**

1. §-hoz

A rendelet hatálya

2. §-hoz

A rendelet célja

3. §-hoz

Értelmező rendelkezések

4.-5. §-hoz

A védelem fajtái

6. §-hoz

A helyi védelem alá helyezés

7. §-hoz

A helyi védelem megszüntetése

8.-16. §-okhoz

A helyi védett értékek, területek építmények átalakítása, felújítása, karbantartása, újjáépítése során alkalmazandó eljárásrend

17. §-hoz

A nyilvántartás vezetése

18.-19. §-okhoz

A helyi védett értékek fenntartása, a fenntartáshoz adható támogatás odaítélésnek eljárásrendje

20. §

E rendelet hatályba lépésének, valamint a jelenleg hatályos rendelet hatályon kívül helyezésének meghatározása

|  |  |
| --- | --- |
| **4. napirendi pont:** | Tájékoztató a Karcagi Ipari Park Kft. 2015. évi tevékenységéről, valamint a rövid- és hosszú távú fejlesztési elképzeléseiről |

**Dobos László polgármester:** Köszöntötte az ülésteremben Varga Nándor ügyvezető urat.

Kérdés, hozzászólás van-e?

**Andrási András képviselő:** Hiányolta azt, hogy a képviselő-testületi üléseken az hangzott el annak idején, hogy több száz munkahelyet is létesítenek az Ipari Parkban. Ehhez képest csak 79 főnek biztosítottak munkahelyet. Megkérdezte, hogy mi volt az oka, mi akadályozta azt meg, hogy ezek a munkahelyek létrejöjjenek, valamint azt, hogy a tervezett vállalkozásoknak is csak 50 %-a teljesült? Miért nem jönnek ide ezek a tervezett vállalkozások?

Megjegyezte, hogy a tájékoztató első oldalának utolsó bekezdésében elírás történt.

**Dobos László polgármester:** Miután az önkormányzat is tulajdonosa a Karcagi Ipari Park Kft-nek, elmondta a véleményét a létszámkérdéssel kapcsolatban. Valóban az Elektronikai Hulladék Feldolgozó Üzemben több mint 100 fős létszámot terveztek a befektetők, azt viszont nem mondták, hogy mikorra fut ki. Bízik abban, hogy előbb-utóbb meg lesz ez a létszám.

Azt sajnos előre nem lehet tudni, hány ígéretből lesz valóság. Ha 30 jelentkezőből sikerül egyet megtartani az már egy nagyon jó arány. Ezt betervezni előre nem lehet.

Az igaz, hogyha autópálya közelségében lennének, akkor könnyebb lenne a helyzet. Megvannak a tervek és reméli, hogy előbb utóbb meg fog épülni az autópálya.

**Varga Nándor a Karcagi Ipari Park Kft. ügyvezetője:** Válaszában elmondta, hogy a tervezett foglalkoztatott létszám 46 fő, a tény 79 fő. A pályázatok benyújtásakor leadott tervezett létszámfejlesztés, a betelepült kft-k mind terveztek bizonyos létszámot. Ezzel a létszámmal úgy tudnak gazdálkodni, hogy a terv a projekt fenntartás zárásáig kell, hogy megvalósuljon. Amikor a pályázat fenntartás végére érnek, addigra kell teljesíteni ezt a feladatot. A 8 tervezett betelepült vállalkozás helyett, jelenleg csak 4 van, ez megint a pályázatokhoz kapcsolódik. A tervezett 8 vállalkozásból már 7 itt dolgozik a területen és végzi a tevékenységét, de igazán akkor számít betelepültnek, ha be van jelentve fióktelephelyének az ipari park, helyrajzi szám szerint, ami a cégkivonatában is szerepel.

A munkavégzéssel kapcsolatban elmondta, hogy a hulladékhasznosító már az idén képes azt a mennyiséget feldolgozni, amire tervei vannak. A Recipet Kft. egy csökkentett üzemmódban dolgozik jelenleg, az üzemanyag ár így lényegesen alacsonyabb, mint amennyi volt 3-4 évvel ezelőtt. Ez rányomja a bélyegét, hiszen a PET palackokat olcsóbb előállítani, mint újra feldolgozni. Érthető, hogy a gazdaságossági szempontot figyelembe véve csak csökkentett üzemmódba hajtják végre a feladatot.

A dátum elírással kapcsolatban megköszönte képviselő úr figyelmességét és ígérte, hogy legközelebb kiküszöbölik a hibát.

**Dobos László polgármester:** Megköszönte ügyvezető úr és a munkatársai elvégzett munkáját, kérte, sok erőt fektessenek abba, hogy tovább fejlődjön az ipari park, hiszen mindenki közös érdeke.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 7 igen, 1 nem szavazat. Tartózkodás nem volt.

**175/2016. (VI.23.) „kt.” sz. h a t á r o z a t**

**a Karcagi Ipari Park Kft. 2015. évi tevékenységéről, valamint a rövid- és hosszú távú fejlesztési elképzeléseiről**

A Karcag Városi Önkormányzat Képviselő-testülete a Karcagi Ipari Park Kft. 2015. évi tevékenységéről, valamint a rövid- és hosszú távú fejlesztési elképzeléseiről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Ipari Park Kft. 5300 Karcag, Kossuth tér 1.

|  |  |
| --- | --- |
| **5. napirendi pont:** | Tájékoztató a Karcag Városi Önkormányzat Képviselő-testülete által létrehozott alapítványok, illetve közalapítványok tevékenységéről |

**Dobos László polgármester:** Ismertette az önkormányzat által alapított közalapítványok nevét, majd köszöntötte az ülésteremben megjelent alapítványok képviselőit. Elmondta, hogy a tájékoztató az alapítványok részéről minden évben kötelező jellegű. Vitára bocsátotta a napirendet.

Kérdés, hozzászólás van-e?

**Pánti Ildikó képviselő, az Idegenforgalmi, Társadalmi és Külkapcsolatok Bizottsága:** A bizottság is tárgyalta a tájékoztatót, ahol az alapítványok elnökeit, képviselőit köszönthették. Örömmel mondta el, hogy nagyon régi alapítványokról van szó. Ezek az alapítványok egy‑egy közösséget szolgálnak, nagyon széleskörűek, és ezáltal egy-egy lakossági csoport az 1 % befizetésével, adományokkal, hozzájárulásokkal támogatja. Az utóbbi időben kulturális programjuk alapján egy-egy nagy rendezvényt is felvállalnak. Az alapítványok képviselői díjazás nélkül végzik a tevékenységüket, megszállottjai tevékenységüknek, ezért is érdemelték ki a bizottság részéről is az elismerést.

Tájékoztatást adott arról, hogy a "Karcag Város Sportjáért és az Uszodáért" Alapítvány törlése a Megyei Ügyészség által folyamatban van, hiszen az alapítvány betöltötte feladatát, célját megvalósította. Van egy gyönyörű uszodája a városnak.

Megköszönte az alapítványok áldozatkész munkáját.

További kérdés, észrevétel nem hangzott el.

**Dobos László polgármester:** Csak hálásak lehetnek és köszönettel tartoznak azoknak, akik az alapítvány élén szabadidejüket, energiájukat feláldozva dolgoznak az egész településért. Megköszönte az eddig végzett munkájukat és további sikereket kívánt számukra.

Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**176/2016.(VI. 23.) „kt.” sz. h a t á r o z a t**

**a Karcag Városi Önkormányzat Képviselő-testülete által létrehozott alapítványok, illetve közalapítványok tevékenységéről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és j) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében biztosított feladatkörében eljárva az alábbiak szerint dönt:

1. A Képviselő-testület az előterjesztés mellékletében szereplő tájékoztatókat elfogadja.
2. A Képviselő-testület köszönetet mond az alapítványok, illetve a közalapítványok kuratóriumainak a végzett munkáért.
3. A Képviselő-testület felkéri az önkormányzat által létrehozott alapítványok és közalapítványok kuratóriumainak elnökeit, hogy tevékenységükről a Képviselő-testületnek évenként számoljanak be.

Felelősök: az érintett alapítványok, közalapítványok kuratóriumainak elnökei

Határidő: minden év június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Nagyné Major Mária intézményi és civil kapcsolatok ügyintézője, helyben
6. „Karcag Testvérvárosaiért” Közalapítvány Elek Eszter a kuratórium elnöke, 5300 Karcag, Kossuth tér 1.
7. „Karcagért” Közalapítvány Dr. Temesváry Tamás a kuratórium elnöke 5300 Karcag, Kossuth tér 1.
8. „Varga József” Nyelvtanulás Alapítvány Dr. Varga Gyöngyi a kuratórium elnöke, 5300 Karcag, Liget u. 14/a
9. "Nyelvi Laborral a nyelvtanulásért" Alapítvány Szakályné Kolláth Emese a kuratórium elnöke, 5300 Karcag József Attila u. 1.
10. „Kováts Mihály” Alapítvány Szekrényesi László a kuratórium elnöke,
    1. 5300 Karcag, Kálvin u. 9.
11. „Bűnmegelőzés” Alapítvány Mészáros Zsolt a kuratórium elnöke 5300 Karcag, Kálmán u. 2.
12. „Karcag Város Sportjáért és az Uszodáért” alapítvány Ökrös Gábor a kuratórium elnöke 5300 Karcag, Kossuth tér 1.

|  |  |
| --- | --- |
| **6. napirendi pont:** | Tájékoztató a Karcagi Többcélú Kistérségi Társulás Gyermekek Átmeneti Otthonának működéséről |

**Dobos László polgármester:** Köszöntötte Csiziné Őrlős Katalin intézményvezető asszonyt, aki átfogó, mindenre kiterjedő anyagot készített az intézmény működéséről. Nagyon nehéz feladatot látnak el, hiszen az élet árnyékos oldalán lévő gyermekekkel és sok esetben szüleikkel kell foglalkozniuk. Nem csak törvényi kötelezettség, de a jó lelkiismeret is azt diktálja, hogy továbbra segítsék, dolgozzanak azon, hogy könnyebben tudják az ott dolgozók támogatni az arra rászorulókat.

**Csiziné Őrlős Katalin a Karcagi Többcélú Kistérségi Társulás Gyermekek Átmeneti Otthonának mb. intézményvezetője:** Bemutatkozása után elmondta, hogy a beszámolójából kitűnik, hogy 2015-ben is az előző évekhez hasonlóan teljes kihasználtsággal működött az intézmény, számokban kifejezve ez 108 %-ban realizálódott, 4859 gondozási nap volt a 2015. év folyamán. Éves szinten 11 gyermeket és 2 felnőttet foglal magában. Az intézmény működési területe a kistérségre terjed ki, 5 településről fogadhatnak gyermekeket.

Kiemelte, hogy az országban többnyire az átmeneti otthonok 3-18 évig korosztályra terjedően rendelkeznek működési engedéllyel. Az intézményük magában foglalja a 0-3 éves korosztályt is, ami a gyermekvédelmi törvényben került be 2003-ban. Ez egy különleges ellátású igénylő gyermekek csoportja, 0-18 évig terjed. Ez igen nagy feladatot és felelősséget jelent a gyermekotthon dolgozói részére. Elmondta, hogy az intézmény főcélja nem a szakellátásba való irányítás, hanem a családba való visszagondozás. Hét fővel dolgozik az intézmény, ebben az évben sikerült egy kisegítő személyzetet alkalmazniuk.

Köszönetet mondott az intézményben dolgozó munkatársainak, megköszönte a jelzőrendszer tagjainak és kistérségi társulás munkatársainak a munkáját, valamint a Karcag Városi Önkormányzat és polgármester úr segítségét.

**Nagyné László Erzsébet képviselő, a Szociális és Egészségügyi Bizottság elnöke:** Mint ahogy intézményvezető asszony is említette ezt a munkát mindösszesen heten látják el az intézményben. A vonatkozó jogszabály szerint 8 fővel láthatják el ezt a feladatot. Az is alátámasztja a feladatellátást, hogy közfoglalkoztatás keretében nem foglalkoztatnak dolgozót, hiszen ezeknek a gyerekeknek a nevelése, ápolása, gondozása, mind az életkoruknak, mind az igényeiknek megfelelően olyan speciális, hogy szakértelemmel rendelkező embereket kell biztosítani. A Szociális és Egészségügyi Bizottság megtárgyalta a tájékoztatót és a képviselő-testületnek elfogadásra javasolta. Megköszönte intézményvezető asszony eddigi munkáját és további munkájához jó egészséget kívánt.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**177/2016. (VI.23.) „kt.” sz. h a t á r o z a t**

**a Karcagi Többcélú Kistérségi Társulás Gyermekek Átmeneti Otthonának működéséről**

A Karcag Városi Önkormányzat Képviselő-testülete a Karcagi Többcélú Kistérségi Társulás Gyermekek Átmeneti Otthonának működésérőlszóló tájékoztatót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Többcélú Kistérségi Társulás Gyermekek Átmeneti Otthona

5321 Kunmadaras, Kunhegyesi út 27.

|  |  |
| --- | --- |
| **7. napirendi pont:** | Tájékoztató a 2015. évi Karcagon nyújtott víziközmű-szolgáltatással kapcsolatos észrevételekről, valamint az elmúlt időszak üzemeltetési, működtetési és karbantartási tapasztalatairól |

**Dobos László polgármester:** A tájékoztatóból az szűrhető le, hogy az elmúlt évben már zökkenőmentesebb volt a közös munka. A szolgáltatásnál előfordult még olyan, hogy nem volt víz, de nagyon rövid időszakra. Véleménye szerint az elmúlt évi teljesítményükkel elégedettek lehetnek.

Kérdés, hozzászólás van-e?

**Andrási András képviselő:** A beszámolót elolvasva a tapasztalata teljesen más. A számlázásokkal sokáig igen komoly gondok voltak. Az is nagyon jól látható, hogy a TRV megalakulása óta folyamatosan veszteséget termel, több százmilliót. A viziközmű szolgáltatás a város vezetése alatt végig nyereséges volt, hogy lehet az, hogy azóta veszteséges? A vízhálózat folyamatos karbantartás mellett, egy folyamatos felújítást is igényelne. Megkérdezte, hogy a sok százmilliós veszteség mellett, vajon miből fog erre telni? Majd mindig az államnak kell kisegíteni, hogy ne legyen nagyobb probléma? A csőtörések az elöregedett rendszer hibájából adódnak. Kérdése, hogy miből fogja majd ezt biztosítani a városban? Lehet, hogy 2-3 évig még nem lesz probléma, de mi lesz később?

A város területén, több helyen probléma van a szennyvízcsatornával is, különösen a Zöldfa utcán. Megkérdezte, hogy ez a szakasz felújításra kerül-e és milyen megoldást fognak ebben a kérdésben a jövőben betervezni?

**Szabó Csaba a Jász-Nagykun-Szolnok Megyei TRV Üzemigazgatóságának helyettes vezetője:** Válaszában elmondta, hogy 2013. január 1-jén csatlakozott közel 130 település a TRV-hez, köztük a Karcag Városi Önkormányzat is. A kezdeti időszakban – és még talán kicsit most is – a számlázással vannak gondjaik. Most kezdenek áttérni egy másik számlázási rendszerre, úgy remélik a probléma meg fog oldódni.

Említette képviselő úr, hogy a Nagykun Vízmű Kft. idején nyereséges volt a vízszolgáltatás. Jogszabályi változások miatt, megváltoztak a pénzügyi feltételek. Amikor a kft. működtette még nem volt rezsicsökkentés, nem volt közmű adó, ami igen jelentős, közel 30 millió forint Karcag város esetében, valamint elég magas bérleti díjat fizet a TRV a városnak. Ha ezt összeadják, akkor a veszteség még pozitív irányban is fordulhat.

A szennyvízelvezetéssel kapcsolatosan válaszolta, hogy többször észlelték és a lakosság részéről is rengeteg bejelentés érkezett csőtöréssel és vízminőséggel kapcsolatban. A 2015-ös évben az ANTSZ és a laborvizsgálatok alapján ivóvízminőséggel kapcsolatos probléma nem volt. Sok elöregedett cső van a városban, melynek fő oka a nagy szárasság, nedvesség, a földmozgások hatására eltörnek. Tudomása szerint 2015. évben hat órát meghaladó vízhiány nem volt a városban, ami jogszabályban előírt kötelesség, a szolgáltatónak előírt feladata.

A Zöldfa utcai szennyvízcsatornával kapcsolatban történt egy felújítás, viszont ezt majd tovább kell folytatni.

Hangsúlyozta, hogy az óriási nagy veszteség a bérleti díjból tevődik össze, melyet külön kell kezelni és kifejezetten víziközmű fejlesztésre kell fordítani. Véleménye szerint a bérleti díj, az évek során ad majd fedezetet a felújítások elvégzésére.

Megjegyezte, hogy a tavalyi évben az önkormányzattal a kapcsolatuk nagyon jó volt, bármilyen probléma merült fel. Az önkormányzattól megkaptak minden segítséget, melyet a kollegái nevében megköszönt. A jövőben továbbra is az a céljuk, hogy minél biztonságosabban – a lakosság megelégedésére – szolgáltassanak vizet, illetve szennyvízelvezetést biztosítsanak a város részére.

**Dobos László polgármester:** Nagyon örült annak, hogy Andrási képviselő úr ennyire érdeklődő az ivóvíz és szennyvíz iránt. A város mindig a legjobb variációt választotta, az hogy a TRV Zrt‑hez csatlakoztak, az is a legjobb választás volt. Az átmeneti időszak után elégedettek lehetnek, az ivóvízminőséggel egyáltalán nem volt semmilyen probléma.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Megköszönte Szabó Csaba úrnak a részletes beszámolót. Az írásos beszámolóban egészen megnyugtató céljai vannak TRV-nek, a karbantartási, javítási feladatokat tervezik, biztosítják a rendeltetéshez szükséges feltételeket, bővítik a működtető eszközeik körét. Minden benne van beszámolóban, ami a bizottság számára megnyugtató volt, így a képviselő-testületnek is elfogadásra javasolta.

**Andrási András képviselő:** Megkérdezte, hogy százalékosan meg tudják-e mondani, hogy Karcagon mennyi a 30 évnél idősebb nyomás alatt lévő rendszer? Mennyi a szennyvízelvezető rendszernél szintén a 30 évnél régebbi? Tudják, hogy 30 év után válnak kritikussá ezek a rendszerek. Így az elkövetkező néhány évben a probléma egyre több lehet.

A TRV a szinten tartást tudja tartani, de megkérdezte, hogy a további fejlesztésekre lesz-e lehetőség? Sajnos még olyan terület is van, ahol nincs ivóvíz. Azokra a területekre el fog-e jutni az ivóvíz? Lesz-e erre fedezete a TRV-nek? Országos szinten hasonló a problémá, lesz-e majd annyi pénz? Továbbra is kétségei vannak, azt szeretné látni, ha a cég produkálna, és biztatóbb eredményeket mutatna.

**Dobos László polgármester:** Nem fordulnak elő hibák, ezért nem értette, hogy miért tesz fel képviselő úr ilyen bújtatott kérdéseket.

**Szabó Csaba a Jász-Nagykun-Szolnok Megyei TRV Üzemigazgatóságának helyettes vezetője:** A nyomás alatt lévő rendszer közel 50 %-a 30 évnél idősebb, viszont tudni kell azt, hogy a műanyag cső élettartalma az nem 30 év, hanem az 50 év. Csatornahálózatnál más a megosztás, az új rendszereknél, ami műanyagcsőből készült, szintén 50 évvel lehet számolni. A betoncsatornánál 60 évvel lehet számolni, főleg ha nem éri károsodás. Előzetes egyeztetés után, minden évben elkészül a Gördülő Fejlesztési Terv, ami tartalmazza lebontva a rövid, közép és hosszú távú felújításokat forintosítva. Ennek a tervnek fedezete a bérleti díj, valamint a pályázatokból valósítják meg a városban a hálózatok cseréjét, amely véleménye szerint egy 10 éven belül elkészülhet.

**Nagyné László Erzsébet képviselő:** Áttekintve a TRV beszámolóját, – amely közhiteles nyilvántartásban bárki számára elérhető – a mérleg szerinti eredménye pozitív volt, nem volt veszteséges a vállalkozás. Ha Andrási képviselő urat érdekli, nyilvános az internet és elérhető.

További kérdés, észrevétel nem hangzott el.

**Dobos László polgármester:** Javasolta a tájékoztató elfogadását. Aki egyetért, kézfeltartással jelezze.

**A képviselő-testület döntése:** 7 igen, 1 nem szavazat. Tartózkodás nem volt.

**178/2016. (VI.23.) „kt.” sz. h a t á r o z a t**

**a 2015. évi Karcagon nyújtott víziközmű-szolgáltatással kapcsolatos észrevételekről, valamint az elmúlt időszak üzemeltetési, működtetési és karbantartási tapasztalatairól**

A Karcag Városi Önkormányzat Képviselő-testülete a 2015. évi Karcagon nyújtott víziközmű-szolgáltatással kapcsolatos észrevételekről, valamint az elmúlt időszak üzemeltetési, működtetési és karbantartási tapasztalatairól szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Tiszamenti Regionális Vízművek Zrt. 5000 Szolnok, Kossuth Lajos út 5.

|  |  |
| --- | --- |
| **8. napirendi pont:** | Javaslat a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosítására |

**Dobos László polgármester:** Gazdasági víz biztosítása a cél a tilalmasi városrészen. A javaslatban az szerepel, hogy 2017. április 30-áig szóljon ez a megkötendő szerződés, a kút bérléséről.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**179/2016. (VI. 23.) “kt.” sz. h a t á r o z a t**

**a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b), f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 13. § (1) bekezdés 21.) pontjában biztosított feladatkörében eljárva a következők szerint dönt:

1. A Képviselő-testület címbeli Határozatát az alábbiak szerint módosítja:
2. A Határozat 1. pontjában szereplő bérlet időtartama: „2015. május 01-től 2016. június 30‑ig.” szövegrész helyébe a következő szövegrész kerül: „2015. május 01-től 2017. április 30-ig.”
3. A Képviselő-testület felhatalmazza a Karcag Városi Önkormányzat Polgármesterét, hogy a tulajdonossal a bérleti szerződés módosítását megkösse.

3. A Képviselő-testület a szerződés módosítás megvalósítása érdekében felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a 2016. évi költségvetés módosításakor a bérleti szerződésből eredő határidő hosszabbítás miatt még erre az évre (6 hónap) Karcag-Tilalmas gazdasági vízzel való ellátására 2.400.000-Ft-otépítsen be a tartalék keret terhére, valamint a 2017. évre vonatkozó (4 hónap) bérleti és egyéb díj 1.600.000.- Ft-os költségét a 2017. évi költségvetésének készítésekor építse be a tervezetbe.

Felelős: Szabóné Bóka Réka költségvetési csoportvezető

Határidő: 2017. február 15.

4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős:Szabóné Bóka Réka költségvetési csoportvezető

Rózsa Sándor jegyző

Határidő: 2016. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcagi Polgármesteri Hivatal városüzemeltetési ügyintézője, helyben
7. Karcag-Tilalmasi Mezőgazdasági Korlátolt Felelősségű Társaság, Varga Géza ügyvezető, 5308 Karcag-Tilalmas 063 hrsz.

|  |  |
| --- | --- |
| **9. napirendi pont:** | Javaslat Karcag város helyi autóbusz-közlekedési közszolgáltatás 2016. évi támogatására |

**Dobos László polgármester:** Nyilatkozattételről van szó. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**180/2016. (VI. 23.) „kt.” sz. h a t á r o z a t**

**Karcag város helyi autóbusz-közlekedési közszolgáltatás 2016. évi támogatásáról**

A Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 18. pontjában biztosított feladatkörében eljárva, figyelemmel a Magyarország 2016. évi központi költségvetéséről szóló 2015. évi C. törvény 3. mellékletére az alábbiakat nyilatkozza:

1. A Képviselő-testülete kinyilatkozza, hogy a Karcag város helyi autóbusz-közlekedési közszolgáltatás működtetését (folyamatos üzemeltetését és eszközfenntartási ráfordításait, valamint fejlesztését) 2015. évre vonatkozóan saját forrásból 9.950 ezer Ft vissza nem térítendő önkormányzati támogatással segítette.
2. Karcag Városi Önkormányzat kinyilatkozza, hogy a karcagi helyi járatú autóbusz közlekedést 2016. január 1-től 2016. december 31-ig folyamatosan – a közszolgáltatóval kötött szerződés alapján - fenntartja.
3. Karcag Városi Önkormányzat kinyilatkozza, hogy a helyi közforgalmú közlekedésre a közszolgáltatási szerződést a 2012. évi XLI. törvény rendelkezései szerint lefolytatott pályázati eljárás alapján kötötte meg a nyertes közszolgáltatóval és a szolgáltatást 2013. 01.01-től a fenti törvény 2. §. 8. pontja alapján végezteti.

1. A Képviselő-testülete utasítja a Polgármesteri Hivatal Költségvetési, Gazdálkodási és Kistérségi Irodáját, valamint Aljegyzői Irodáját, hogy az 1-3. pontokban foglalt nyilatkozatok és döntések alapján a helyi közforgalmú közlekedés normatív támogatására a 2015. évi C. törvény alapján az igénylést nyújtsa be.

Felelős: Szabóné Bóka Réka költségvetési csoportvezető

Dr. Czap Enikő aljegyző

Határidő: 2016. június 23.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. KMKK Középkelet Magyarországi Közlekedési Központ Zrt. 5000 Szolnok, Nagysándor J. u. 24.

|  |  |
| --- | --- |
| **10. napirendi pont:** | Javaslat Dobos László polgármester jubileumi jutalmának kifizetésére |

**Dobos László polgármester:** Vitára bocsátotta a napirendet. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Bejelentette, hogy nem kíván részt venni a szavazásban. Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 7 igen szavazat. Nemleges szavazat és tartózkodás nem volt.

**181/2016. (VI.23.) "kt." sz. h a t á r o z a t**

**Dobos László polgármester jubileumi jutalmának kifizetéséről**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, közszolgálati tisztviselőkről szóló 2011. évi CXCIX. törvény 225/L. §-ában foglaltak figyelembevételével a következő határozatot hozza:

1. A Képviselő-testület megállapítja, hogy Dobos László polgármester 2016. augusztus 1-jén jogosulttá válik a 35 éves közszolgálati jogviszonyban töltött idő után járó jubileumi jutalom kifizetésére.

A jubileumi jutalom összege 4 havi illetményének megfelelő,

bruttó 2.094.000-Ft., azaz Kettőmillió-kilencvennégyezer 00/100 forint.

1. A Képviselő-testület felhatalmazza a Karcagi Polgármesteri Hivatal Jegyzőjét, hogy a jubileumi jutalom kifizetésével kapcsolatos intézkedéseket tegye meg.

Felelős: Rózsa Sándor Jegyző

Határidő: 2016. augusztus 01.

1. A Képviselő-testület utasítja a Karcagi Polgármesteri Hivatal Költségvetési, Gazdálkodási és Kistérségi Irodáját, hogy nevezett részére a fentiek szerint számfejtse és fizesse ki a jubileumi jutalmat.

Felelős: Szabóné Bóka Réka Csoportvezető

Határidő: 2016. augusztus 01**.**

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal, Szabóné Fábián Éva humánpolitikai ügyintéző, helyben

|  |  |
| --- | --- |
| **11. napirendi pont:** | Javaslat a zöld város kialakítására kiírt pályázaton való részvételre |

**Dobos László polgármester:** A Gazdasági Tanácsadó Testület is megtárgyalta a témát. A város zöldfelületének, növényállományának rekonstrukciójáról van szó, játszóterek kialakítása, valamint a piaccsarnok padlóburkolat cseréjéről. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**182/2016. (VI. 23.) ,,kt.” sz. h a t á r o z a t**

**a zöld város kialakítására kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a város zöldfelületeinek fejlesztésére pályázatot nyújt be 140 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Zöld város kialakítása” című TOP-2.1.2-15 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 140 millió Forint, a 2016. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **12. napirendi pont:** | Javaslat az önkormányzati épületek energetikai korszerűsítésére kiírt pályázaton való részvételre |

**Dobos László polgármester:** Szintén egy pályázat, két épületről van szó, a Városháza és a Déryné épületének energetikai fejlesztése a cél. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**183/2016. (VI. 23.) ,,kt.” sz. h a t á r o z a t**

**az önkormányzati épületek energetikai korszerűsítésére kiírt pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) a kizárólagos tulajdonában lévő 5300 Karcag, Kossuth tér 1. szám (hrsz.:7) alatti és az 5300 Karcag, Dózsa György út 5. szám (hrsz.: 166) alatti ingatlan vonatkozásában a „Városháza, Déryné energetikai fejlesztése” címmel pályázatot nyújt be 250 millió Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Önkormányzati épületek energetikai korszerűsítése” című TOP-3.2.1-15 kódszámú pályázati felhívás alapján kerül sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 250 millió Forint, a 2016. évi költségvetési rendelet módosításakor beépítésre kerül a tervezetbe.
3. A Képviselő-testület felhatalmazza a Karcag Városi Önkormányzat Polgármesterét, hogy a határozat 1. pontja szerinti pályázati eljárással kapcsolatos dokumentumokat, szerződéseket és azok esetleges szükséges módosításait aláírja.
4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2016. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben

|  |  |
| --- | --- |
| **13. napirendi pont:** | Javaslat a kulturális és közösségi terek infrastrukturális fejlesztése és helyi közösségszervezés pályázaton való részvételre |

**Dobos László polgármester:** Ez egy 800 MFt-os pályázati lehetőség a lakosság számarányának megfelelően, 100 %-os támogatási intenzitással. Ezt is tárgyalták Gazdasági Tanácsadó Testületen, fórumot és tájékoztatót is tartottak, az érdeklődőket megismertették ezzel a témával.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**184/2016. (VI. 23.) ,,kt.” sz. h a t á r o z a t**

**a kulturális és közösségi terek infrastrukturális fejlesztése és helyi közösségszervezés pályázaton való részvételről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv.10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) képviselő-testülete hozzájárul, hogy az Önkormányzat tagja legyen a megalakult Karcag Városért Helyi Közösségnek.
2. Karcag Városi Önkormányzat (a továbbiakban: Önkormányzat) képviselő-testülete hozzájárul, hogy az Önkormányzat konzorciumvezetőként vegyen részt a Terület- és Településfejlesztési Operatív Program keretében meghirdetett *„Kulturális és közösségi terek infrastrukturális fejlesztése és helyi közösségszervezés a város helyi fejlesztései stratégiához kapcsolódva”*című TOP-7.1.1-16 kódszámú pályázati felhívásra kidolgozott 800 millió Ft vissza nem térítendő, 100 %-os támogatási intenzitású támogatás elnyerésére vonatkozó pályázat benyújtásában.
3. A Képviselő-testület felhatalmazza Karcag Városi Önkormányzat Polgármesterét, hogy a pályázat beadására és megvalósítására vonatkozó konzorciumi megállapodást és a határozat 1. és 2. pontja szerinti eljárással kapcsolatos dokumentumokat, szerződéseket és azok esetleges szükséges módosításait aláírja.
4. Az Önkormányzat a határozat 2. pontja szerinti feladat ellátására 10 millió Forintot, azaz Tízmillió Forintot biztosít, ami a 2016. évi költségvetési rendelet módosításakor beépítésre kerül a tervezetbe, az általános tartalék terhére.
5. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Szabóné Bóka Réka költségvetési csoportvezető

Határidő: 2016. július 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben
7. Karcagi,,Erőforrás” Vagyonhasznosító és Szolgáltató Kft., 5300 Karcag, Kossuth tér 14.

|  |  |
| --- | --- |
| **14. napirendi pont:** | Javaslat a helyi foglalkoztatási paktum létrehozására vonatkozó konzorciumi együttműködésre |

**Dobos László polgármester:** Ismételten egy pályázat, a kistérségen belül, a támogatási összeg 500 MFt, szintén 100 %-os támogatási intenzitással.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**185/2016. (VI. 23.) ,,kt.” sz. h a t á r o z a t**

**a helyi foglalkoztatási paktum létrehozására vonatkozó konzorciumi együttműködésről**

Karcag Városi Önkormányzat Képviselő-testülete (a továbbiakban: Képviselő-testület) a Magyarország Alaptörvénye 32. cikk (1) bekezdésének b) és e-f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése alapján az alábbiak szerint dönt:

1. Karcag Városi Önkormányzat (a továbbiakban: Önkormányzat) képviselő-testülete hozzájárul, hogy az Önkormányzat konzorciumban vegyen részt a Terület- és Településfejlesztési Operatív Program keretében meghirdetett *„Helyi foglalkoztatási együttműködések”*című TOP-5.1.2-15 kódszámú pályázati felhívásra kidolgozott 500 millió Ft vissza nem térítendő, 100 %-os támogatási intenzitású támogatás elnyerésére vonatkozó pályázat benyújtásában.
2. A Képviselő-testület felhatalmazza Karcag Városi Önkormányzat Polgármesterét, hogy a pályázat beadására és megvalósítására vonatkozó konzorciumi megállapodást és a határozat 1. pontja szerinti eljárással kapcsolatos dokumentumokat, szerződéseket és azok esetleges szükséges módosításait aláírja.
3. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2016. augusztus 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal Jegyzői Iroda, Beruházási Csoport, helyben
7. Karcagi,,Erőforrás” Vagyonhasznosító és Szolgáltató Kft., 5300 Karcag, Kossuth tér 14.

|  |  |
| --- | --- |
| **15. napirendi pont:** | Javaslat a Karcagi Többcélú Kistérségi Társulás Idősek Otthona és Háziorvosi Intézmény Széchenyi sugárút 27. sz. alatti telephelyén nyílászárók cseréjének támogatására |

**Dobos László polgármester:** Az előző felújítás során már nem volt anyagi keret a régi épületrész nyílászáró cseréjének támogatására, amely teljesen indokolt.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**186/2016. (VI.23.) ,,kt.” sz. határozat**

**a Karcagi Többcélú Kistérségi Társulás Idősek Otthona és Háziorvosi Intézmény Széchenyi sugárút 27. sz. alatti telephelyén nyílászárók cseréjének támogatásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdése b) e) f) pontjában biztosított jogkörében és a Magyarország helyi önkormányzatairól szóló 2011. évi CLXXXIX törvény 10. § (1) bekezdésében és a 107. §-ában biztosított feladatkörében eljárva az alábbiak szerint dönt:

1. A Képviselő-testület hozzájárul a Karcag, Széchenyi sgt. 27. szám alatti Háziorvosi Intézmény nyílászáró cseréjéhez.
2. A Képviselő-testület a felújításhoz szükséges bruttó 4.000.000,-Ft összeget a Karcag Városi Önkormányzat 2016. évi költségvetésében biztosítja az általános tartalék terhére, támogatásként a Karcagi Többcélú Kistérségi Társulás részére.
3. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Iroda Költségvetési csoportját, hogy a 2. pontban meghatározott összeget a Karcag Városi Önkormányzat 2016. évi költségvetésébe a következő módosításkor építse be.

Felelős: Rózsa Sándor jegyző

Határidő: 2016. szeptember 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi Többcélú Kistérségi Társulás, 5300 Karcag, Kossuth tér 1.

|  |  |
| --- | --- |
| **16. napirendi pont:** | Javaslat a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Hunor Hungarian Biofactory Kft. részére történő bérbeadására |

**Dobos László polgármester:** Egészségszalon működtetésére kívánják bérbe venni ezen helyiséget. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**187/2016. (VI. 23.) „kt.” sz. határozat**

**a Karcag, Dózsa György út 2. szám alatti, 43 m2 alapterületű nem lakás céljára szolgáló helyiség Hunor Hungarian Biofactory Kft. részére történő bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) rendeletének 23. § b) pontja alapján az alábbiak szerint dönt:

1. A Karcag Városi Önkormányzat (a továbbiakban: Bérbeadó) bérbe adja a tulajdonában lévő 2. pontban meghatározott ingatlant az alábbi feltételekkel:
2. Az ingatlan adatai:

Helye: Karcag, Dózsa György út 2.

Helyrajzi szám: 156

Megnevezés: kivett lakóház, udvar, kereskedelmi egység

Alapterülete: 2783 m2, melyből bérbeadásra kerül 43m2 alapterületű nem lakás céljára szolgáló helyiség.

1. A bérlő adatai:

Hunor Hungarian Biofactory Kft. (székhely: 5300 Karcag, Munkás utca 23.,adószám: 23180842-2-16, cégjegyzékszám: 16-09-012962, képviselő: Hubai Erika ügyvezető) (a továbbiakban: Bérlő).

1. A bérbeadás időtartama:

Bérleti időszak: 2016. július 1. napjától 2019. június 30. napjáig.

1. A bérleti díj összege 30.000 Ft/hó+ÁFA, azaz Harmincezer forint/hó+ÁFA

A bérleti díj évente felülvizsgálatra és a szükséges mértékben megemelésre kerül.

A Bérlő a bérleti díjat havonta előre, minden hónap 15. napjáig köteles megfizetni a Karcagi „Erőforrás” Vagyonhasznosító és Szolgáltató Kft. (5300 Karcag, Kossuth tér 14.) által biztosított csekken, vagy folyószámlára történő utalással.

1. Egyéb feltételek:

* Bérlő köteles a helyiséget rendeltetésszerűen használni.
* Bérbeadó a helyiséget rendeltetésszerű használatra alkalmas állapotban adja át Bérlőnek. A Bérlő a helyiséget megtekintett állapotban veszi bérbe, tisztában van a helyiség műszaki állapotával. A bérlemény rendeltetésszerű használatának módját és jogcímét a Bérbeadó képviselői ellenőrizhetik, melyet a Bérlő tűrni és biztosítani köteles. Az ingatlan üzemeltetője a Karcagi „Erőforrás” Kft. (5300 Karcag, Kossuth tér 14.), a továbbiakban: üzemeltető.
* Bérlő a helyiségben tűz- és robbanásveszélyes, illetve balesetet okozó anyagokat nem tárolhat. Amennyiben az előírást megszegve ilyen anyagokat tart, vagy rendeltetésellenesen használ, illetve elmulasztja a berendezések szükség szerinti, szakemberrel történő ellenőriztetését és ezzel veszélyhelyzetet idéz elő, kárt okoz a helyiségben, az okozott kárért felelősséggel tartozik.
* A bérleti díj nem tartalmazza a külön szolgáltatások díjait és az üzemeltetés költségeit. Ezekkel kapcsolatban a Bérlő köteles a közüzemi szolgáltatók felé fogyasztóként bejelentkezni, és velük külön megállapodást kötni. Köteles továbbá az üzemeltető részére meghatalmazást adni a szolgáltatókkal való kapcsolattartásra és ügyintézésre. A szolgáltatókkal kötött szerződést és a meghatalmazást a megkötéstől számított 30 napon belül az üzemeltetőnek be kell mutatnia. A bérleti szerződés időtartama alatt a Bérlő a nevére átírt közműszerződések alapján fizetett közüzemi fogyasztás befizetett számláit köteles az üzemeltető illetékes ügyintézőjének havi rendszerességgel bemutatni
* Ha a Bérlő a bérleti díj megfizetésére megállapított időpontig a bérleti díjat nem fizeti meg, a Bérbeadó a Bérlőt a teljesítésre írásban felszólítja. Ha a Bérlő a felszólításnak 8 napon belül nem tesz eleget, a Bérbeadó további 8 napon belül írásban felmondással élhet.
* A Bérlő saját költségén köteles karbantartani és felújítani a helyiség burkolatait, nyílászáróit, továbbá javítani, pótolni vagy cserélni a helyiség berendezési tárgyait (elektromos vezetékekhez tartozó kapcsolók és csatlakozóaljak, stb.), illetve a Bérlőnek felróható magatartásból vagy a rendeltetéstől eltérő használat miatt szükségessé váló egyéb berendezések cseréjéről gondoskodni. Bérlő feladata ezenkívül az általa használt épület részek karbantartása, állagmegóvása, valamint az épület felújítási pályázatokban együttműködés a Bérbeadóval.
* A Bérbeadó köteles gondoskodni a jelen határozat előző bekezdésében meghatározott karbantartási és felújítási munkálatokon felül az épület karbantartásáról, állandó, üzemképes állapotáról.
* A bérlemény hóközi átadásának és leadásának időpontja tekintetében minden hónap 15. napja a fordulópont. Amennyiben a bérlemény Bérlőnek történő átadása a hónap 15. napját megelőzően történik, a Bérlőnek a teljes hónapra vonatkozó bérleti díjat, ha az átadás a hónap 15. napját követően történik, a fél hónapra vonatkozó bérleti díjat kell megfizetnie. Ha a bérlemény Bérlő általi leadása a hónap 15. napját megelőzően történik, a Bérlőnek a teljes hónapra vonatkozó bérleti díjat, ha a hónap 15. napját követően történik, a fél hónapra vonatkozó bérleti díjat kell megfizetnie.
* A Bérlő köteles Bérbeadónak 30 nappal korábban, írásban bejelenteni és írásbeli hozzájárulást kérni, ha a helyiséget átalakítja, bővíti, vagy ott az épület állagára, esztétikai megjelenésére, továbbá a szomszédos ingatlanokra is kiható beruházást kíván végezni. A kérelemhez csatolni kell a beruházási tervet és a költségvetést. A helyiségben végzett felújítás költsége a Bérlőt terheli, a bérleti díjba nem számítható be. A Bérbeadó hozzájárulása nem helyettesíti a jogszabályok által előírt hatósági engedélyek beszerzését. A bérleti szerződés megszűnésekor, a végleges kiköltözéskor a Bérlő az üzemeltetővel előzetesen egyeztetve, jegyzőkönyv alapján magával viheti az általa felszerelt tárgyak közül azokat, amelyek leszerelése a helyiséget nem rongálja.
* A Bérlő köteles tűrni a Bérbeadó és üzemeltető által végzett felújítással, karbantartással, javítással összefüggő feladatok elvégzését, és annak megvalósulása érdekében a Bérbeadóval együttműködni. E feladatok elvégzésének időtartamára a Bérlő másik helyiségben való elhelyezésre csak akkor tarthat igényt, ha a tervezett munkavégzés a 60 napot eléri, vagy meghaladja. A Bérlő a Bérbeadóval szemben kártérítési, kártalanítási igényt nem támaszthat. Ezen időtartam alatt a Bérlő bérleti díj fizetési kötelezettsége szünetel.
* Amennyiben a Bérlő bérleti jogát bármilyen jogcímen megszűnteti, vagy a Bérlőnek felróható okból a Bérbeadó a Bérlő bérleti jogát felmondja, a Bérlő az egyösszegű bérleti díj befizetéseként elismert és még le nem lakott bérleti díj összegére nem jogosult.
* A Bérlő által bérelt helyiség albérletbe nem adható, a bérleti jog nem cserélhető el, valamint az átruházáshoz hozzájárulás nem adható.
* Szerződő felek a szerződést határozott időre kötik, de azt bármelyik fél jogosult a határidő lejárta előtt, 15 nap felmondási időre közölt írásbeli nyilatkozatával felmondani.
* A Bérlő bérleti joga megszűnik a bérleti szerződésben megjelölt időpont, vagy feltétel bekövetkezésével, illetve a jogszabályban meghatározott esetekben. A bérleti szerződés megszűnése után a Bérlő a helyiséget leltár szerint, tisztán és rendeltetésszerű használatra alkalmas állapotban, a tisztasági meszelés elvégzését követően köteles a Bérbeadónak visszaadni. Amennyiben a Bérlő a tisztasági meszelést a bérlemény leadásának időpontjára nem végzi el, az üzemeltető saját költségén elvégzi azt, és kiszámlázza a Bérlőnek, aki köteles a számlát kiegyenlíteni.

1. A Képviselő-testület felhatalmazza a Karcag Városi Önkormányzat Polgármesterét, hogy a helyiségbérleti szerződést a Bérlővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2016. július 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., 5300 Karcag, Kossuth tér 14.
8. Hunor Hungarian Biofactory Kft. 5300 Karcag, Munkás utca 23. /Költségvetési, Gazdálkodási és Kistérségi Iroda Gazdálkodási Csoport által/

|  |  |
| --- | --- |
| **20. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Közölte, hogy 22 db jelentés van, összevont vitára és szavazásra kerül sor. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**188/2016. (VI.23.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályba tartja:**

1. a 6/2016. (I.28.) „kt.” sz. határozatot – a Karcagi Polgármesteri Hivatal Szervezeti és Működési Szabályzatáról szóló 282/2014. (XII.18.) „kt.” sz. határozat módosításáról –,
2. a 13/2016. (I.28.) „kt.” sz. határozatot – a Karcag városi önkormányzati képviselő méltatlansági ügyében indult eljárás felülvizsgálatáról –,
3. a 15/2016. (I.28.) „kt.” sz. határozatot –az Európai Unió által meghatározott kötelező betelepítési kvóta elutasítása tárgyában hozott állásfoglalásról **–,**
4. a 258/2015. (XI.26.) „kt.” sz. határozatot –a Karcag, Borjúdűlői Ravatalozó üzemeltetésbe való adására és hasznosítására a Városi Önkormányzat Városgondnoksága részére –,
5. a 82/2016. (III.31.) „kt.” sz. határozatot –a Madarász Imre Egyesített Óvoda által használt Karcag, Kisújszállási út 306. alatti helyiség térítésmentes használatba adásáról –,
6. a 83/2016. (III.31.) „kt.” sz. határozatot –a Karcag, Varró u. 1. szám alatti, 130,59 m2 nagyságú nem lakás céljára szolgáló helyiség Essen Gyermekétkeztetési Kft. részére történő bérbeadásáról –,
7. a 106/2016. (IV.28.) „kt.” sz. határozatot –a Városi Önkormányzat Városgondnoksága által használt Karcag, Dózsa Gy. u. 2. szám alatti helyiség térítésmentes használatba adásáról –,
8. a 114/2016. (IV.28.) „kt.” sz. határozatot – a Karcag belterületi 141/40 hrsz-ú ingatlan Szilágyi Imre és Szilágyiné Papp Andrea részére történő bérbeadásáról –,
9. a 115/2016. (IV.28.) „kt.” sz. határozatot – a Karcag, Kossuth tér 5. sz. alatti, 29,39 m2 alapterületű nem lakás céljára szolgáló helyiség Csanádi Zoltán Lőrinc részére történő pályázaton kívüli –,
10. a 109/2016. (IV.28.) „kt.” sz. / 1/2016. (IV.28.) „tgy.” sz. határozatot – a KVG Kft. és a Nagykunsági Környezetvédelmi Kft. között kötendő kölcsönszerződésről –,
11. a 110/2016. (IV.28.) „kt.” sz. / 1/2016. (IV.28.) „tgy.” sz. határozatot – a KVG Kft és a Nagykunsági Környezetvédelmi Kft. között kötendő kölcsönszerződésről –,
12. a 117/2016. (IV.28.) „kt.” sz. határozatot – a Karcag, Kórház utca 25. szám alatti bérlakások zárt udvarán kialakított parkolókban Miklóssy Krisztián részére harmonika rendszerű sátorgarázs kialakításáról –,
13. a 86/2016. (III.31.) „kt.” sz. határozatot – a Karcag, Széchenyi István sugárút 33. szám alatti 6. számú önkormányzati férőhely Hajdu Attila Balázs részére történő bérbeadásáról –,
14. a 87/2016. (III.31.) „kt.” sz. határozatot – a Karcag, Széchenyi István sugárút 33. szám alatti önkormányzati bérlakás Bartha Attila Sándor részére történő bérbeadásáról –,
15. a 116/2016. (IV.28.) „kt.” sz. határozatot – a Karcag, Széchenyi István sugárút 33. szám alatti 2. számú önkormányzati férőhely Erős Józsefné részére történő bérbeadásáról –,

**Hatályon kívül helyezi:**

1. a 113/2016. (IV.28.) „kt.” sz. határozatot – a Karcag belterületi 141/40 hrsz-ú ingatlanra kötött bérleti szerződés megszüntetéséről –,
2. a 220/2015. (IX.24.) „kt.” sz. határozatot – a Karcag, Kacsóh u. 16. alatti 90 m2 alapterületű nem lakás céljára szolgáló helyiség KUNKARCAGI Állatvédő és Állatbarát Egyesület részére történő pályázaton kívüli bérbeadásáról –,
3. a 494/2000. (XII.20.) „kt.” sz. határozatot –Dr. Karádi László /Alsózsolca, Damjanich u. 11. sz alatti lakos/ városi érdekből történő lakáshoz juttatásáról –,
4. a 461/2002. (XII.03.) „kt.” sz. határozatot –Andrási Gyula és felesége /Karcag, Bodrog u. 16. sz. alatti lakosok/ városi érdekből történő lakáshoz juttatásáról –,
5. a 233/2012. (IX.27.) „kt.” sz. határozatot – a Karcag, Kertész József u. 2. sz. alatti önkormányzati bérlakás Boros István részére történő bérbeadásáról –,
6. a 49/2013. (II.28.) „kt.” sz. határozatot – a Karcag, Széchenyi István sgt. 33. sz. alatti 2. számú önkormányzati férőhely Baranyai Ferenc részére történő bérbeadásáról –,
7. a 161/2014. (IV.26.) „kt.” sz. határozatot – a Karcag, Széchenyi István sgt. 33. I/1. szám alatti önkormányzati férőhely Hajdú Attila Balázs részére történő bérbeadásáról –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Rózsa Sándor jegyző
6. Dr. Czap Enikő aljegyző
7. Dr. Bukács Annamária irodavezető
8. Lukács Tibor ügyvezető
9. Balajti József ügyvezető

**Dobos László polgármester:** Bejelentette, hogy a 18-től 23-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés és napirendek megtárgyalásának a végére értek, a testület nyilvános ülés keretében folytatja munkáját.

Megkérte Rózsa Sándor jegyző urat, hogy ismertesse az **előzetes programokat.**

**Rózsa Sándor jegyző:**

* **" Június 24-én és 25-én** lesz a XVIII. Karcagi Birkafőző Fesztivál. A díszvendég település Mohács. Sztárvendégek: Irigy Hónaljmirigy, Abrakazabra, Vastag Csaba, Kocsis Tibor, Gájer Bálint. Idén is gazdag programkínálattal és szíves vendéglátással várunk mindenkit a rendezvénysorozatra!
* **Június 29-én** a Kuláküldözés áldozatainak emléknapja alkalmából koszorúk elhelyezésével tisztelegünk az áldozatok előtt a Római Katolikus Templom előtti parkban álló kopjafánál.
* **Június 30-án** egészségnapot szervez a Nagykun Látogatóközpont udvarán a Betánia Egészségház.
* **Június 30-án,** délután érkeznek városunkba a Tour de Hongrie nemzetközi kerékpárverseny résztvevői, majd július 1-jén indulnak tovább városunkból."

Mindenkit szeretettel várnak a város rendezvényeire.

**Dobos László polgármester:** Bejelentette, hogy legközelebb, munkaterv szerint

**2016. szeptember 29-én (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a televíziónézők figyelmét, a nyári szünetre mindenkinek kellemes pihenést és kikapcsolódást kívánt, a testületi ülést bezárta.

K. m. f.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |